 Haddiiba ay xag Eebbe ka ahaato in hambo innaga harto, aan si rami ah uga tashanno, kuna heshiinno sidaan ugu dhaqmilahayn nidaamka dawliga ah, aadna aan isu barro gudashada xilalka culus ee aan 52 sano la soo kufaa-kacaynay, waana in aan dalkee-nna iyo Geeska Afrika ka ciribtirro waxa loogu yeero: anaa leh, anaa mudan, anaa iri, islaweyni, amarkutaaglayn, eex, caddaalad laaan, iyo intaas oo dhan hooyadood oo ah QABYAALAD xooggan oo aad u xidideysatay, ayna ka adag yihiin ummad midaysan oo fahamsan in qabyaaladdu tahay Cadoowga koowaad ee ay ummadi yeelato, waana cudur aad u xun oo aan caymo lahayn, waana halaagga iyo aafada aabbaha iyo hooyada u ah waxa loogu yeero TAKOORKA AMA HAYBSOOCA macnaheeduna yahay in la yaso oo la ankirro dad islaam ah oo walaalaheen iyo ehelkeenna ah, horaana loo yiri, TALO XUME TOL MABADIYO. 